**Beth gallwn ni ei wneud am Newid yn yr Hinsawdd?**

**Ymarfer gwneud penderfyniadau**

Dychmygwch eich bod wedi cael eich penodi i negodi ar ran Cymru yn y Gynhadledd Newid Hinsawdd ym Mharis.

Bydd angen i chi ysgrifennu adroddiad byr sy’n amlinellu’r materion sy’n effeithio ar Gymru, fel enghraifft o wlad ddatblygedig, a’r materion sy’n effeithio ar wledydd eraill sydd ar wahanol raddfeydd o ddatblygu, Raid i chi roi argymhellion ar gyfer beth dylen ni ei wneud yng Nghymru er mwyn helpu i frwydro yn erbyn newid yn yr hinsawdd:


* Ysgrifennwch ddarn i grynhoi’r cefndir i’r materion sy’n ymwneud â newid yn yr hinsawdd.
* Eglurwch beth yw canlyniadau newid yn yr hinsawdd:
  + Newidiadau yn y tymheredd
  + Newidiadau yn lefel y môr
  + Sychder
* Eglurwch beth yw prif achosion newid hinsawdd anthropogenig:
  + Allyriadau
  + Dalfeydd
* Eglurwch yr opsiynau ar gyfer brwydro yn erbyn newid yn yr hinsawdd:
  + Addasu
  + Trosglwyddo Technoleg
  + Lliniaru
* Eich penderfyniad:
  + Dywedwch beth dylen ni ei wneud yng Nghymru.
  + Rhowch **gyfiawnhad** i egluro pam rydych chi’n meddwl mai dyma’r peth gorau i’w wneud.

…………………………………………………..

1. Defnyddiwch y pennawd **Cyflwyniad** cyn ateb y cwestiynau canlynol ar ffurf paragraff (nid ar wahân):
   1. Beth yw tywydd?
   2. Beth yw hinsawdd?
   3. Beth yw newid yn yr hinsawdd?
2. Defnyddiwch y dyfyniad hwn o’r cytundeb i’ch helpu chi i egluro pam roedd hi mor bwysig bod pob gwlad yn cytuno gyda’r cytundeb newydd.

*“Cydnabod bod newid yn yr hinsawdd a allai fod yn fygythiad anwrthdroadwy i gymunedau dynol ac i’r blaned ac felly bod angen y cydweithrediad ehangaf posibl gan bob gwlad, a’u cyfranogiad mewn ymateb effeithiol a phriodol gyda golwg ar gyflymu’r lleihad yn yr allyriadau o nwyon tŷ gwydr byd eang”*

1. Disgrifiwch beth mae’r graff hwn yn ei ddangos drwy ateb y cwestiynau hyn:
   1. Beth oedd lefel y carbon deuocsid ym 1960?
   2. Beth oedd lefel y carbon deuocsid yn 2008?
   3. Faint o newid sydd yn lefel y carbon deuocsid?



1. Eglurwch sut mae eich gweithgareddau chi yn cynyddu’r carbon deuocsid sydd yn yr atmosffer.

|  |  |  |
| --- | --- | --- |
|  | Canran yr allyriadau byd-eang | Poblogaeth ym mis Rhagfyr 2015 (Pobth y byd = 7,387,943,081) |
| China | 24% | 1,367,485,388 |
| UDA | 12% | 321,368,864 |
| Yr UE | 9% | 507,000,000 |
| Brasil | 6% | 204,259,812 |
| India | 6% | 1,251,695,584 |
| Rwsia | 5% | 142,423,773 |
| Japan | 3% | 126,919,659 |
| Canada | 2% | 35,099,836 |
| Gth.Dd. Congo | 1.5% | 79,375,136 |
| Indonesia | 1.5% | 255,993,674 |

1. Defnyddiwch wybodaeth o’r tabl er mwyn creu dau graff sy’n dangos:
   1. Canran yr allyriadau o nwy tŷ gwydr o bob gwlad
   2. Faint yw poblogaeth pob gwlad
2. Defnyddiwch eich sgiliau rhifedd er mwyn gwneud y canlynol:
3. Amcangyfrifwch a yw allyriadau gwledydd gwahanol yn unol â maint eu poblogaeth.
4. Cymharwch allyriadau a phoblogaeth y canlynol:
   1. China ac India
   2. UDA a’r UE.
5. Eglurwch y cysyniadau canlynol o safbwynt carbon deuocsid a methan:
   1. Allyriadau
   2. Dalfeydd
6. Defnyddiwch y pennawd **Opsiynau**.
7. Defnyddiwch enghreifftiau er mwyn eich helpu chi i egluro’r cysyniadau canlynol:
   * Trosglwyddo technoleg
   * Addasu
   * Lliniaru
8. Pa wledydd fydd yn gorfod talu am hyn a pham?
9. Faint o arian bydd rhaid talu bob blwyddyn ar y dechrau?
10. Defnyddiwch y pennawd **Penderfyniad**.
11. Beth gallen ni ei wneud yng Nghymru er mwyn ein helpu ein hunain gyda’r canlynol:
12. Addasu
13. Lliniaru

Meddyliwch am y cwestiynau o’r adnodd ar-lein.

1. Beth gallen ni ei wneud yng Nghymru er mwyn ein helpu ein hunain i leihau allyriadau?
2. Gan feddwl am heddiw yn benodol, beth gallech chi fod wedi’i wneud yn wahanol er mwyn lleihau allyriadau?
3. Ysgrifennwch restr o argymhellion ar gyfer Llywodraeth Cymru er mwyn helpu i frwydro yn erbyn y newid yn yr hinsawdd.

Rhowch **gyfiawnhad** i egluro pam rydych chi’n meddwl mai dyma’r peth gorau i’w wneud.